อายุ32ปีค่ะรุ้สึกเจ็บท้องค่ะ มีอาการมา2วันแล้ว ลองเอามือไปกดดูก็รุ้สึกเจ็บมากค่ะมีอาการบริเวณด้านซ้าย ตอนนี้เริ่มนอนตะแคงไม่ได้แล้วค่ะ นอนหงายได้อย่างเดียวแล้วตอนนี้ อยากทราบว่าเป็นเพราะอะไรคะ
สวัสดีค่ะ หากมีอาการปวดท้องข้างซ้าย จะแบ่งออกเป็น1. ปวดท้องบริเวณด้านซ้ายส่วนบน อาจเกิดจากมีโรคกระเพาะอาหารอักเสบ หรือแผลในกระเพาะอาหาร ซึ่งมักปวดบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน อาการปวดอาจเป็นเวลาหิวก่อนทานอาหาร หรือหลังทานอาหารไปแล้วก็ได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น2. ปวดบริเวณด้านซ้ายส่วนล่างของท้อง อาจเกิดได้จาก- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ปีกมดลูกด้านซ้ายอักเสบ- ท้องนอกมดลูกด้านซ้าย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะปวดด้านซ้ายแทน คือจะมีไข้ ปวดท้องมากขึ้นเรื่อยๆ บางรายอาจมีคลื่นไส้ ท้องอืด หรือท้องเสียร่วมด้วยได้นอกจากนี้ อาจเกิดจากกล้ามเนื้อบริเวณหน้าท้องอักเสบ จากการใช้งานมากไป ใช้งานผิดท่าทาง ออกกำลังกายมากไป เป็นต้น โดยอาการปวดจะเกิดขึ้นในบางท่าทาง และมีจุดกดเจ็บที่ชัดเจน โดยจะเจ็บไม่กดไม่ลึกมากหากอาการปวดท้องเป็นรุนแรงขึ้นเรื่อยๆ ก็ควรไปพบแพทย์เพื่อตรวจและรับการรักษาค่ะ